Εθνική Ελλάδας (τοιχοσφαίριση ανδρών)

Η Εθνική Ελλάδος τοιχοσφαίρισης αντρών είναι το αντιπροσωπευτικό συγκρότημα της Ελλάδος για το άθλημα της τοιχοσφαίρισης στους άντρες. 

Η πρώτη, εθνική ομάδα συγκροτήθηκε το 1973 από ένδεκα παίκτες του Ομίλου αντισφαίρισης Αθηνών, στο ευρωπαϊκό πρωτάθλημα που συμμετείχε την ίδια χρονιά αποκλείστηκε από τον πρώτο γύρο. Στο ευρωπαϊκό του 1974 σημείωσε μία νίκη επί της Δυτικής Γερμανίας και κατέλαβε την 9η θέση με παίκτες τους Ε. Γαβαλάς, Γ. Μπερλέτης, Χ. Λιάμπεης, Ευστάθιος Δημητριάδης και τον Κ. Βρανά. Συμμετείχε ανελλιπώς έως το 2008 σε όλα τα ευρωπαϊκά πρωταθλήματα παίρνοντας αξιοπρεπείς θέσεις, έκτοτε διαφόρων λόγων συμμετέχει περιστασιακά. Ανάλογες συμμετοχές είχε και στα παγκόσμια πρωταθλήματα. Η καλύτερη θέση της εθνικής ομάδας ήταν η 5η στο Ευρωπαικό του 2016 με τους Πέτρος Τζαμαλούκας, Κωνσταντίνος Καργιώτης, Μενέλαος Μαζαράκης, Πλάτωνας Μαζαράκης, Λεωνίδας Μπενοβίας και Γιώργος Κούκος.

Στο Βαλκανικό κύπελλο κατέκτησε την πρώτη θέση το 2010 στην πρώτη διοργάνωση με τους Φαμπιάν Καλαιτζή, Πέτρο Τζαμαλούκα, Ντελκάν Κρίστι και αναπληρωματικό τον Κωνσταντίνο Καργιώτη .

Παραπομπές

Πηγές 
 Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1
 ΟΑΑ, Ιστορία της τοιχοσφαίρισης

Εθνικη
Τοιχοσφαιριση αντρες